ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลแม่กาอำเภอเมืองพะเยาจังหวัดพะเยา อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทย โดยคำแนะนำของอธิบดีกรมโยธาธิการและผังเมืองจึงออกประกาศไว้ดังต่อไปนี้ข้อ ๑ให้กำหนดพื้นที่ในเขตองค์การบริหารส่วนตำบลแม่กาอำเภอเมืองพะเยา จังหวัดพะเยา เป็นบริเวณห้ามก่อสร้างอาคารชนิดและประเภทดังต่อไปนี้(๑) หอพักตามกฎหมายว่าด้วยหอพัก(๒) อาคารชุดตามกฎหมายว่าด้วยอาคารชุด(๓) อาคารอยู่อาศัยรวม(๔)อาคารที่มีพื้นที่รวมกันทุกชั้นในหลังเดียวกันเกิน ๒,๐๐๐ตารางเมตร(๕)อาคารพาณิชยกรรมประเภทค้าปลีกค้าส่งที่มีพื้นที่รวมกันทุกชั้นในหลังเดียวกันหรือหลายหลังรวมกันเกิน ๑๐๐ ตารางเมตร(๖) สถานบริการตามกฎหมายว่าด้วยสถานบริการ(๗) โรงมหรสพ(๘) อาคารที่มีความสูงเกิน ๑๒ เมตรเว้นแต่โครงสร้างสำหรับใช้ในการรับส่งวิทยุ หรือโทรทัศน์(๙)ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายชื่อถนน ตรอกซอย ป้ายของทางราชการ ป้ายตามกฎหมายว่าด้วยการเลือกตั้ง ป้ายเครื่องหมายหรือสัญลักษณ์ของสถานประกอบการและป้ายชื่อหมู่บ้าน ที่มีความสูงไม่เกิน ๑๒ เมตร และมีพื้นที่ไม่เกิน ๕ ตารางเมตร(๑๐) โรงซ่อม สร้างหรือบริการยวดยานที่ขับเคลื่อนด้วยเครื่องยนต์ทุกชนิด เว้นแต่การซ่อม สร้างหรือบริการเครื่องยนต์เพื่อเกษตรกรรมและจักรยานยนต์(๑๑) ตลาดตามกฎหมายว่าด้วยการสาธารณสุข(๑๒) ห้องแถว ตึกแถว และบ้านแถว(๑๓) อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้า หรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารตั้งแต่ ๑๐๐ ตารางเมตรขึ้นไปเว้นแต่อาคารเก็บสินค้าเพื่อประโยชน์ในการเกษตรกรรม(๑๔) โรงแรมตามกฎหมายว่าด้วยโรงแรมการวัดความสูงให้วัดจากระดับพื้นดินถึงยอดผนังหรือยอดฝาด้านที่สูงที่สุดของชั้นที่อยู่สูงที่สุดแต่ไม่นับรวมส่วนของผนังหรือฝาที่เป็นส่วนโครงสร้างของหลังคาข้อ ๒การห้ามก่อสร้างอาคารตามข้อ ๑ไม่ให้ใช้บังคับกับบริเวณพื้นที่ในเขตมหาวิทยาลัยนเรศวร วิทยาเขตสารสนเทศพะเยาและบริเวณดังต่อไปนี้บริเวณ ๑.๑ ทิศเหนือจดเส้นแบ่งเขตตำบลระหว่างตำบลแม่ใสและตำบลแม่กาทิศตะวันออก จดเส้นขนานระยะ ๕๐๐ เมตรกับเขตทางของทางหลวงแผ่นดินหมายเลข ๑ ฟากตะวันออกไปทางทิศใต้จนถึงจุดซึ่งตั้งฉากกับหลักกิโลเมตรที่ ๗๒๓ เส้นตั้งฉากกับเส้นขนานระยะ๕๐๐ เมตร กับทางหลวงแผ่นดินหมายเลข ๑ ฟากตะวันออก ไปทางทิศตะวันออก เป็นระยะ ๕๐๐เมตร และเส้นขนานระยะ ๑,๐๐๐ เมตร กับเขตทางของทางหลวงแผ่นดินหมายเลข ๑ ฟากตะวันออกจากจุดซึ่งตั้งฉากกับหลักกิโลเมตรที่๗๒๓ ไปทางทิศใต้จนถึงจุดซึ่งตั้งฉากกับหลักกิโลเมตรที่ ๗๑๖ทิศใต้ จดเส้นตั้งฉากกับทางหลวงแผ่นดินหมายเลข ๑ที่หลักกิโลเมตรที่ ๗๑๖ทิศตะวันตก จดเส้นขนานระยะ ๕๐๐ เมตรกับเขตทางของทางหลวงแผ่นดินหมายเลข ๑ ฟากตะวันตกบริเวณ ๑.๒ ทิศเหนือ จดเส้นขนานระยะ ๕๐๐ เมตรกับเขตทางของทางหลวงแผ่นดินหมายเลข ๑๒๐ ฟากเหนือทิศตะวันออก จดเส้นขนานระยะ ๕๐๐ เมตรกับเขตทางของทางหลวงแผ่นดินหมายเลข ๑ ฟากตะวันตกทิศใต้ จดเส้นขนานระยะ ๕๐๐ เมตรกับเขตทางของทางหลวงแผ่นดินหมายเลข ๑๒๐ ฟากใต้ทิศตะวันตก จดเส้นแบ่งเขตตำบลระหว่างตำบลแม่ใสและตำบลแม่กาทั้งนี้ ตามแผนที่ท้ายประกาศกระทรวงมหาดไทยนี้ข้อ ๓ภายในบริเวณพื้นที่ที่กำหนดตามข้อ ๑เว้นแต่พื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๑ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่ก่อนการใช้บังคับกฎหมายว่าด้วยการควบคุมอาคารและอาคารที่ได้รับอนุญาตให้ก่อสร้างตามกฎหมายว่าด้วยการควบคุมอาคารในพื้นที่ที่กำหนดตามข้อ๑ เว้นแต่พื้นที่ที่กำหนดตามข้อ ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๑ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จ แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๙ ธันวาคม พ.ศ. ๒๕๕๐พลเอกสุรยุทธ์ จุลานนท์รัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลแม่กาอำเภอเมืองพะเยา จังหวัดพะเยา(ดูข้อมูลจากภาพกฎหมาย)ปริยานุช/ผู้จัดทำ๒๖กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๓๖ ง/หน้า ๖/๑๙ กุมภาพันธ์ ๒๕๕๑